อั้นเติมพรุ่งนี้! OR-BCP ลดราคา “เบนซิน-แก๊สโซฮอลล์” 40 สต.  
OR-BCP ปรับราคาขายปลีกน้ำมันกลุ่ม “เบนซิน-แก๊สโซฮอล์” ทุกชนิดลง 0.40 บ./ลิตร ส่วน E85 ลด 20 สต. มีผลพรุ่งนี้
OR-BCP ปรับราคาขายปลีกน้ำมันกลุ่ม “เบนซิน-แก๊สโซฮอล์” ทุกชนิดลง 0.40 บ./ลิตร ส่วน E85 ลด 20 สต. มีผลพรุ่งนี้
21 พ.ย. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 0.40 บาท/ลิตร ยกเว้น E85 ลดลง 0.20 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (22 พ.ย.65) เวลา 05.00 น. เป็นต้นไป
ทั้งนี้ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 42.86 บาท, แก๊สโซฮอล์ 95 ลิตรละ 35.45 บาท, แก๊สโซฮอล์ 91 ลิตรละ 35.18 บาท, E20 ลิตรละ 34.34 บาท และ E85 ลิตรละ 33.54 บาท
ส่วนน้ำมันพรีเมี่ยมดีเซล B7 ลิตรละ 43.66 บาท ขณะที่ดีเซล B20 และดีเซล B7 ราคาคงเดิม ลิตรละ 34.94 บาท
